Ja živim oko 10 godina u ruralnoj istočnoj Africi,
i hteo bih da podelim sa vama sliku sa terena o globalnom siromaštvu.
Verujem da je najveći neuspeh ljudske rase
to što smo zapostavili više od jedne milijarde ljudi.
Glad, ekstremno siromaštvo:
često deluju kao ogromni i nepremostivi problemi,
isuviše veliki da bi se rešili.
Ali, kao neko sa terena,
mislim da su ovo veoma rešivi problemi
ako se primene adekvatne strategije.
Arhimed je bio stari grčki mislilac,
i on nas je naučio da ako imamo adekvatnu polugu,
možemo da pomerimo svet.
Verujem da u borbi protiv siromaštva postoje tri bitne poluge
koje možemo upotrebiti.
Ovaj govor je o njima i zašto je sa njima siromaštvo
borba koju možemo da dobijemo u našem životnom dobu.
Šta je ekstremno siromaštvo?
Kada sam se doselio u ruralnu istočnu Afriku,
prenoćio sam sa jednom farmerskom porodicom.
Bili su divni ljudi.
Pozvali su me u svoj dom.
Pevali smo pesme zajedno i zajedno smo večerali.
Dali su mi ćebe, da spavam na podu.
Ujutru, međutim, nije bilo ništa za jelo.
I onda sam za vreme ručka, posmatrao sa mučnim osećajem,
kako je najstarija devojka u porodici skuvala kašu kao zamenu za ručak.
Za taj obrok, svako dete je popilo po šolju kako bi preživelo.
I ne mogu vam reći kako postiđeno sam se osećao
kada su i meni dali jednu od tih šolja,
i znao sam da moram da prihvatim njihovo gostoprimstvo.
Deci je potrebna hrana da bi preživela i da bi rasla, fizički i psihički.
Svakim danom koji ne jedu, izgube deo svoje budućnosti.
Među ekstremno siromašnima, jedno od troje dece je
trajno zaostalo usled nedovoljno hrane.
Kada se na to doda loša zdravstvena zaštita,
jedno od 10 siromašne dece umre pre svoje pete godine.
I samo jedna četvrtina dece završi srednju školu,
pošto nemaju za školarinu.
Glad i ekstremno siromaštvo ograničavaju ljudski potencijal u svakom smislu.
Mi vidimo sebe kao misleću, osećajnu i moralnu ljudsku rasu,
ali dok ne rešimo ove probleme za sve naše članove,
pali smo na tom standardu,
zato što svaka osoba na ovoj planeti vredi.
Ovo dete vredi.
Ova deca vrede.
Ova devojčica vredi.
Znate, mi vidimo ove stvari,
i uznemireni smo njima,
ali one deluju kao tako veliki problemi.
Ne znamo kako da preduzmemo efektivnu akciju.
Ali setite se našeg prijatelja Arhimeda.
Globalno siromaštvo ima jake poluge.
To je problem kao i bilo koji drugi.
Ja živim i radim na terenu, i kao čovek u praksi,
ja verujem da su ovo veoma rešivi problemi.
Tako da u nardenih 10 minuta,
hajde da ne budemo tužni o stanju u svetu.
Hajde da uključimo naše mozgove.
Hajde da podstaknemo našu kolektivnu strast za rešavanjem problema,
i zaključimo koje su to poluge.
Poluga broj jedan: najsiromašniji među ljudskom populacijom su farmeri.
Zamislite kako je ovo neobično.
Ako ova slika predstavlja siromašne na Zemlji,
onda je za više od pola njih poljoprivreda glavni izvor prihoda.
Ovo je veoma uzbudljivo.
Svi ovi ljudi, jedna profesija.
Razmislite koliko je to moćno.
Kada farmeri postanu produktivniji, onda više od polovine siromašnih na svetu
zarađuje više novca i izlazi iz siromaštva.
I postaje bolje.
Proizvodi poljoprivrede su, naravno, hrana.
Tako da kada farmeri postanu produktivniji, imaju više hrane,
i ne pomažu samo sebi,
već da se nahrani zdrava zajednica i razvija ekonomija.
I kada farmeri postanu produktivniji, smanjuju pritisak na okolinu.
Imamo samo dva načina da nahranimo svet:
da napravimo naše farme produktivnijim,
ili da pretvorimo šume i savane u zemljište za poljoprivredu,
što bi bilo pogubno za okolinu.
Farmeri su suštinski, veoma bitna poluga.
Kada farmeri postanu produktivniji,
zarađuju više, izvlače se iz siromaštva,
hrane svoje zajednice i smanjuju pritisak na životnu sredinu.
Farmeri stoje u centru sveta.
I ne farmeri poput ovoga,
već više poput ove dame.
Većina farmera koje poznajem su zapravo žene.
Pogledajte snagu i želju koje izbijaju iz ove žene.
Ona je fizički jaka, mentalno snažna,
i ona će uraditi šta god je potrebno da zaradi za bolji život svoje dece.
Ako treba da stavimo budućnost čovečanstva u ruke jedne osobe,
onda sam zaista srećan da je to ona.
(Aplauz)
Postoji samo jedan problem:
mnogo malih farmera manjka u pristupu osnovnim alatima i znanju.
Trenutno, oni uzimaju malo sačuvanog zrnevlja hrane, od prošle godine,
i to sade u zemlju i zalivaju manuelnim ručnim crevom.
Ovo su alati i tehnike koje datiraju iz bronzanog doba,
i to je razlog zbog koga je mnogo farmera i dalje siromašno.
Ali opet, dobre vesti.
Poluga broj dva:
ljudi su rešili problem poljoprivrednog siromaštva pre jednog veka.
Dozvolite mi da vas sprovdem kroz tri osnovna faktora u poljoprivredi.
Prvo, hibridno seme nastaje kada se dva semena međusobno ukrste.
Ako prirodno oprašujete vrstu sa velikim prinosima
zajedno sa vrstom koja je otporna na sušu,
dobićete hibrid koji će naslediti pozitivne osobine od oba roditelja.
Dalje, konvencionalno đubrivo, ako se koristi odgovorno,
je ekološki održivo.
Ako mikro dozirate malo đubriva
za biljku koja je viša od mene,
dobićete neverovatan prinos.
Ovo je poznato kao inputi za farmere.
Inputi za famere se moraju kombinovati sa dobrom praksom.
Kada posadite seme sa velikom količinom komposta,
farmeri multiplikuju žetvu.
Ovi dokazani alati i metodi su utrostručili
poljoprivrednu produktivnost u svakom većem regionu na svetu,
izvlačeći narod iz siromaštva.
Samo nismo stigli da dostavimo to svima još uvek,
pre svega podsaharskoj Africi.
Tako da, ovo su odlične vesti.
Čovečanstvo je rešilo poljoprivredno siromaštvo pre jednog veka,
u teoriji.
Samo što nismo svima to i isporučili.
U ovom veku, razlog zbog koga ljudi ostaju siromašni
je možda zato što žive na udaljenim mestima.
Nemaju pristup ovim stvarima.
Tako da, rešenje siromaštva je, pitanje
dostavljanja dokazanih roba i usluga do ljudi.
Ne trebaju nam genijalci trenutno.
Skromni dostavljači će da okončaju globalno siromaštvo u našem dobu.
Ovo su tri poluge,
i najjača poluga je jednostavno isporuka.
Kada god svetske kompanije, vlade i NVO
osnuju distributivne mreže za robu koja unapređuje život,
eliminisaćemo siromaštvo.
OK, ovo zvuči super u teoriji,
ali kako je u praksi?
Kako ove distributivne mreže izgledaju?
Želim da podelim ovaj primer koji znam najbolje,
moju organizaciju, One Acre Fund.
Mi samo služimo farmere,
i naš posao je da joj pružimo alate koji su joj potrebni da uspe.
Počinjemo dostavljanjem inputa za farme u ruralnim oblastima.
Sada, u početku ovo može biti izazovno ali je moguće.
Dozvolite mi da vam pokažem.
Kupimo inpute za farmu zajedničkim snagama naše mreže
i to čuvamo u 20 ovakvih skladišta.
Onda, prilikom dostave inputa, iznajmimo na stotine 10-tonskih kamiona
i pošaljemo ih farmerima koji čekaju u polju.
Onda oni dobiju svoje porudžbine i odnesu ih do svojih farmi.
To je slično Amazonu za ruralne farmere.
Važno je što realistična isporuka takođe uključuje finansiranje, način plaćanja.
Farmeri nam vremenom plaćaju malo po malo, pokrivajući najveći deo naših troškova.
I onda mi zaokružimo sve treningom.
Naši ljudi na terenu omoguće praktični trening iz prve ruke
farmerima na polju
svake dve nedelje.
Gde god da radimo, farmeri koriste ove alate
da se izvuku iz siromaštva.
Ovo je farmer u našem programu, Konsolata.
Pogledajte ponos na njenom licu.
Ona je postigla skroman uspeh za koji verujem da je ljudsko pravo
svakog radnog čoveka na planeti.
Danas, ponosan sam što mogu da kažem da služimo 400.000 farmera, poput Konsolate.
(Aplauz)
Ključ ovoga je prilagodljiva isporuka.
U svakom području, angažujemo čoveka
koji isporučuje naše usluge ka 200 farmera u proseku
sa više od 1.000 ljudi koji žive u tim porodicama.
Danas, imamo 2.000 ovih stručnjaka
i to raste brzo.
Ovo je naša distributivna vojska,
i mi smo samo jedna organizacija.
Ima mnogo kompanija, vlada, NVO
koje imaju slične armije.
I verujem da se nalazimo u trenutku
gde smo zajedno u mogućnosti da pružimo svim farmerima usluge.
Da vam pokažem koliko je to zaista izvodljivo.
Ovo je mapa podsaharske Afrike,
sa mapom SAD-a radi poređenja.
Ja biram podsaharsku Afriku zato što je ovo ogromna distributivna teritorija.
Veoma je izazovna,
ali mi smo analizirali, svaki blok od 50x50 milja na kontinentu,
i ustanovili smo da samo pola farmera živi u osenčenim delovima.
To je neverovatno malo područje ukupno.
Ako biste poslagali ove kutije jedne pored drugih
unutar mape SAD-a,
oni bi samo pokrili istočne SAD.
Možete da naručite picu bilo gde na ovoj teritoriji
i ona će stići u vašu kuću vruća, sveža i ukusna.
Ako Amerika može da dostavi picu na ovom području,
onda afričke kompanije, vlade i NVO
mogu da omoguće usluge za farmere za sve.
Ovo je izvodljivo.
Završiću generalizacijom koja prevazilazi poljoprivredu.
U svakom polju ljudskog razvoja,
čovečanstvo je već pronašlo načine da okonča siromaštvo.
Samo moramo da ih isporučimo.
Opet, u svakoj oblasti ljudskog razvoja.
super-intelegentni ljudi su davno razvili jeftine,
veoma efikasne alate.
Ljudi su naoružani do zuba
jednostavnim, efektivnim, rešenjima za siromaštvo.
Samo je potrebno da ih isporučimo na prilično malu površinu.
Opet, koristeći ovu mapu podsaharske Afrike kao primer
zapamtite da je ruralno siromaštvo koncentrisano u plavo senčenim sredinama.
Urbano siormaštvo je više koncentrisano u ovim malim zelenim tačkama.
Opet, koristeći mapu SAD-a kao primer,
ovo je ono što bih nazvao zonom lake distribucije.
Zapravo, po prvi put u ljudskoj istoriji,
imamo pregršt distributivne infrastrukture raspoloživo.
Svetske kompanije, vlade, NVO
imaju distributivne armije koje su potpuno osposobljene
da pokriju ovo relativno malo područje.
Samo nam manjka volje.
Ako smo voljni,
svako od nas ima ulogu da odigra.
Prvo nam treba više njih u ljudskom razvoju,
pogotovo ako živite u zemlji u razvoju.
Trebaju nam medicinski radnici, nastavnici, farmeri,
agenti prodaje za robu koja poboljšava standard.
Ovo su ljudi koji su posvetili svoje karijere
da unaprede živote drugih.
Ali takođe nam trebaju i uloge podrške.
Ove uloge su tražene u samo mojoj organizaciji
a mi smo samo jedni od mnogih.
Ovo vas može iznenaditi, ali bez obzira na vašu tehničku ekspertizu,
postoji uloga za vas u ovoj borbi.
I bez obzira koliko je logistički moguće okončati siromaštvo,
potrebno nam je više resursa.
Ovo je naša prva prepreka.
Za privatne investitore, potreban nam je rast rizičnog kapitala,
privatnog kapitala, radnog kapitala, dostupnog na tržištima u razvoju.
Ali takođe postoje ograničenja ononga šta privatno preduzetništvo može.
Privatno predsuzetništvo se često bori da profitabilno usluži ekstremno siromašne
tako da filantropija i dalje igra bitnu ulogu.
Svako može dati, ali nam je potrebno više vođstva.
Potrebni su man vizionari filantropi
i lideri na globalnom nivou koji će se posvetiti problemima ljudskog razvoja
i povesti čovečanstvo da ih zbriše sa lica planete.
Ako ste zainteresovani za ove ideje, pogledajte sajt.
Potrebno nam je više lidera.
Čovečanstvo je poslalo ljude na Mesec.
Izmislili smo super kompjutere koji staju u naš džep
i povezuju nas sa svima na planeti.
Trčimo maratone tempom od pet minuta po milji.
Mi smo izuzetni ljudi.
Ali smo zapostavili više od jedne milijarde naših pripadnika.
Sve dok svaka devojka poput ove nema priliku
da ostvari svoj pun potencijal,
propustili smo da postanemo iskreno moralna i pravedna humana rasa.
Logistički pričano, neverovatno je moguće
okončati ekstremno siromaštvo.
Samo treba da isporučimo robu i usluge
svima.
Ako postoji volja, svako od nas ima ulogu da odigra.
Hajde da upotrebimo naše vreme karijere,
naše bogatstvo.
Hajde da okončamo ekstremno siromaštvo
u našem životnom dobu.
Hvala.
(Aplauz)